Žiaci so ZZ zaradení do 1. alebo 2. skupiny obmedzenia môžu používať počas testovania tie kompenzačné pomôcky, ktoré majú uvedené v IVP, resp. tie, ktoré vyplývajú zo záverov diagnostických vyšetrení. Môžu to byť tie pomôcky, ktoré používajú počas písania písomných prác. Žiaci so ZZ nemôžu rovnako ako intaktní žiaci počas testovania používať mobilné telefóny, smart hodinky, výpisky, zošity, učebnice a iné študijné materiály.